### Beslutninger

Steven Kristoffersen med bemærkning, at byrådet i sit møde den 1. februar 2023 har vedtaget Magistratens indstilling i overensstemmelse med erklæring fra Økonomiudvalget af 25. januar 2023.

Med 1 stemme for og 29 imod blev ændringsforslagene fra Enhedslisten de Rød-Grønnes byrådsgruppe ikke tiltrådt.

### Resume

I budget 2023 besluttede byrådet at gennemføre drifts-besparelser på 214 mio. kr., som udmøntes med denne indstilling.

Forligsparterne bag budget 2023 har på baggrund af høringssvarene til magistratsafdelingernes sparekataloger indgået ”Aftale om besparelser i budget 2023-2026”. Aftalen indebærer en række ændringer til de spareforslag, der har været i høring. Ændringerne er indarbejdet i de opdaterede sparekataloger, som er vedlagt som bilag.

Med indstillingen fastlægges det endvidere, hvordan den 10-årige investeringsplan forlænges til 11 år, så den løber fra 2024 til 2034.

### Beslutningspunkter

Det indstilles:

At 1) indholdet af forligspartnernes aftale indgået den 15. december godkendes.

At 2) Magistratsafdelingernes endelige spareforslag godkendes

At 3) de bevillingsmæssige konsekvenser, som følger af de konkrete spareforslag, godkendes.

### Sagsforløb

Udvalg: Magistraten

Dato: 09-01-2023

Bøje Johansen:

Fremsendes til [adresse] med bemærkning, at Magistraten i mødet den 9. januar 2023 anbefaler, at byrådet tiltræder Borgmesterens Afdelings indstilling 5. januar 2023.

Den endelige beskrivelse for spareforslag på kollektiv trafik opdateres i forhold til det, der ligger i aftalen.

Udvalg: [adresse]

Dato: 18-01-2023

Bøje Johansen:

Fremsendes med ændringsforslaget fra Nora Schultz, Enhedslisten de Rød-Grønne, af 17. januar 2023 til Økonomiudvalget til behandling i henhold til beslutning i byrådets møde den 18. januar 2023.

Udvalg: Økonomiudvalget

Dato: 23-01-2023

Bøje Johansen:

På udvalgetmødet mandag d. 23. januar 2023 blev der afholdt foretræder.

Udover udvalget deltog borgmesteren, rådmænd og embedsmænd.

Udvalget behandler og konkluderer på sagen på udvalgemødet d. 25. januar 2025.

Udvalg: Økonomiudvalget

Dato: 25-01-2023

Bøje Johansen: 3

Udvalget kunne enstemmigt tiltræde indstillingen i overensstemmelse med Magistratens anbe-faling.

I forlængelse af foretræderne for udvalget d. 23. januar 2023 ønsker Økonomiudvalget at:

- der er en særlig opmærksomhed på besparelserne på det boligsociale arbejde, og at konsekvenserne heraf drøftes i det relevante udvalg.

- det sikres, at det kunstneriske miljø omkring Højbjerg Fotografiske Værksted videreføres, når dele af udstyret flyttes til [adresse].

- der fortsat er opmærksomhed på det kvalitative tilbud som en skovbørnehave er.

Oskar Mogensen var forhindret i at deltage i udvalgets behandling af sagen.